**DĖL SUTIKIMO PERIMTI SAVIVALDYBĖS NUOSAVYBĖN VALSTYBĖS TRUMPALAIKĮ MATERIALŲJĮ TURTĄ**

2016 m. liepos 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 31 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 17 straipsnio 2 punktu bei atsižvelgdama į Lietuvos aplinkos apsaugos investicijų fondo 2016 m. liepos 4 d. raštą Nr. (5)-S-1520 ir 2016 m. liepos 11 d. raštą Nr. (5)-S-1574, Rokiškio rajono savivaldybės taryba n u s p r e n d ž i a:

1. Sutikti perimti savivaldybės nuosavybėn savarankiškajai funkcijai (komunalinių atliekų tvarkymo sistemų diegimas, antrinių žaliavų surinkimo ir perdirbimo organizavimas, sąvartynų įrengimas ir eksploatavimas) įgyvendinti valstybės trumpalaikį materialųjį turtą:

|  |  |  |  |  |
| --- | --- | --- | --- | --- |
| **Eil. Nr.** | **Turto pavadinimas** | **Kiekis**  **(vnt.)** | **Vieneto kaina su PVM (Eur)** | **Bendra įsigijimo vertė su PVM (Eur)** |
| 1. | Pakuočių atliekų rūšiavimo priemonės (dėžės) | 9 | 199,65 | 1796,85 |

2. Įgalioti Rokiškio rajono savivaldybės administracijos direktorių savivaldybės vardu pasirašyti 1 punkte nurodyto turto perdavimo-priėmimo aktą.

3. Perimtą ir perduotą valstybės trumpalaikį materialųjį turtą apskaityti Rokiškio r. Obelių lopšelio-darželio, Rokiškio r. Kavoliškio mokyklos-darželio, Rokiškio r. Pandėlio universalaus daugiafunkcio centro, Rokiškio r. Panemunėlio universalaus daugiafunkcio centro, Rokiškio Senamiesčio progimnazijos Laibgalių ikimokyklinio ir pradinio ugdymo skyriaus, Rokiškio r. Juodupės lopšelio-darželio, Rokiškio lopšelio-darželio „Nykštukas“, Rokiškio lopšelio-darželio „Pumpurėlis“, Rokiškio lopšelio-darželio „Varpelis“ apskaitoje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL SUTIKIMO PERIMTI SAVIVALDYBĖS NUOSAVYBĖN VALSTYBĖS TRUMPALAIKĮ MATERIALŲJĮ TURTĄ“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – sutikti perimti savivaldybės nuosavybėn konkrečiai savarankiškajai funkcijai (komunalinių atliekų tvarkymo sistemų diegimas, antrinių žaliavų surinkimo ir perdirbimo organizavimas, sąvartynų įrengimas ir eksploatavimas) įgyvendinti valstybės trumpalaikį materialųjį turtą (pakuočių atliekų rūšiavimo priemones (dėžes)) ir šį turtą apskaityti sprendimo projekte nurodytų švietimo įstaigų apskaitoje.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas.

**Sprendimo projekto esmė.**

Lietuvos aplinkos apsaugos investicijų fondas įgyvendindamas projektą „Vidaus patalpoms skirtų pakuočių atliekų rūšiavimo priemonių (dėžių) įrengimas ikimokyklinio, priešmokyklinio ugdymo įstaigose ir vaikų globos namuose“ devynioms Rokiškio rajono savivaldybės švietimo įstaigoms skyrė pakuočių atliekų rūšiavimo priemones (dėžes). Atsižvelgiant į tai, kad rūšiavimo priemonės (dėžės) įstatymų nustatyta tvarka bus perduotos savivaldybės nuosavybėn, vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu valstybės turtas perduodamas savivaldybių nuosavybėn savarankiškosioms funkcijoms įgyvendinti pagal Vyriausybės nutarimus, esant savivaldybės tarybos sutikimui.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas, švietimo įstaigų ugdytiniai mokysis rūšiuoti atliekas.

**neigiamos** – nenumatyta.

**Finansavimo šaltiniai ir lėšų poreikis**.

Projekto įgyvendinimui savivaldybės biudžeto lėšų nereikia.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė